දඹුල්ල රෝහලේ කොරෝනා වෛරසය ශරීරගත වී ප්‍රතිකාර ලබමින් සිට පැනගිය යාචකයකු සොයා සෝදිසි මෙහෙයුමක් අද (01) දින ආරම්භ කර ඇති බව දඹුල්ල පොලිසිය පවසනවා.දඹුල්ල නගරයේ ඇවිදිමින් සිගමනේ යෙදෙන යුවලක් ගිය මස (28) දින දඹුල්ල රෝහලට හදිසි අසනීප තත්වයක් නිසා ප්‍රතිකාර ලබාගැනීමට පැමිණ තිබෙනවා ඒ අනුව ඔවුන්ට සිදුකරන ලද පී.සි.ආර්. පරීක්ෂණයකදී කොරෝනා වෛරසය අසාදනය වී ඇති බවටයි තහවුරු වීඇත්තේ.රෝහලේ විශේෂ ප්‍රතිකාර ඒකකයේ නේවාසිකව ප්‍රතිකාර ලබමින් සිටි පිරිමි පුද්ගලයා සිය බිරිද දමා රෝහලෙන් පැනගොස් ඇතිබව වෛද්‍ය අධිකාරිවරයා පොලිසියට දැනුම් දී තිබෙනවා.ඒ අනුව පොලිසිය මේ වනවිට පලා ගිය පුද්ගලයා සොයා සෝදිසි මෙහෙයුමක් ආරම්භ කර තිබෙනවා.සප්පාන් චන්ද්‍රන් නමින් රෝහලට ඇතුළත් වී ඇති මොහුගේ ස්ථිර පදිංචියද මෙතෙක් සනාථ කර ගැනීමට නොහැකි වී ඇති බවයි පොලිසි සඳහන් කළේ.මේ සම්බන්ධයෙන් දඹුල්ල පොලිසිය වැඩිදුර පරීක්ෂණ පවත්වනු ලබනවා.